stanford-oval/wikipedia huggingface dataset:
Mopo Sport
Maahantuonti

Mopo Sport on tuonut maahan monia alan johtavia varaosa- ja viritysosamerkkejä, kuten italialaisia Dellorto-kaasuttimia, Malossi-viritysosia, Giannelli-pakoputkia sekä espanjalaisia Metrakit-viritysosia, GRO-öljyjä ja -voiteluaineita sekä NG-jarrulevyjä.
Kritiikki "tappajamopojen" kaupustelusta

Mopo Sportia on pitkään syytetty mopojen virityskulttuurin tuomisesta Suomeen. Tekniikan Maailmassa (9/1988) toimittaja Martti Merilinna kirjoitti "Pienen empimisen jälkeen eri mopomerkkien maahantuojat sanoutuivat irti moisesta kuoleman kaupustelusta. Vantaalla toimiva varaosaliike on tällä hetkellä käytännöllisesti katsoen alansa ainoa ja voi hyvin. Nuorta, innostunutta asiakaskuntaa riittää." artikkelissaan otsikolla Tappajamopo, joka käsitteli kahden nuoren miehen kuolemaan johtanutta onnettomuutta.
Naruto: Uzumaki Chronicles

| Naruto: Uzumaki Chronicles |
| --- | --- |

Kehittäjä:  Cavia
Julkaisija:  JP Bandai NA EU Namco Bandai AUS Atari
Julkaistu:  JP 18. elokuuta 2005 NA 14. marraskuuta 2006 EU 25. toukokuuta 2007 AUS 15. kesäkuuta 2007
Lajityyppi:  toimintaseikkailu
Pelimuoto:  yksinpeli
Ikäluokitus:  PEGI: 12 ESRB: T  Virheellinen ESRB-arvo
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK     : 
Naruto: Uzumaki Chronicles (jap. うずまき忍伝 Uzumaki Ninden) on Cavian kehittämä peli vuodelta 2005. Se perustuu Masashi Kishimoton luomaan anime- ja mangasarja Narutoon. Toisin kuin aiemmat PlayStation 2:n Naruto-pelit, jotka ovat olleet tappelupelejä, tämä on toiminta-/seikkailupeli. Tämä on myös ensimmäinen 3D Naruto-peli, joka ei käytä cel-shading grafiikkaa.
Pelille on kehitetty jatko-osa, Naruto: Konoha Spirits, joka julkaistiin Japanissa 16. marraskuuta 2006.
Pelattavat hahmot

Naruto
Neji
Shikamaru
Choji
Sasuke
Kakashi (kun pelin on läpäissyt kertaalleen)
Gaara (kun pelin on läpäissyt kertaalleen)
Naruto: Shinobi no Sato no Jintori Kassen

| Naruto: Shinobi no Sato no Jintori Kassen |
| --- | --- |
Kehittäjä:  Dimps
Julkaisija:  Bandai
Julkaistu:   26. kesäkuuta 2003
Lajityyppi:  Lautapeli
Pelimuoto:  Yksinpeli, moninpeli
Alusta:  PlayStation
Jakelumuoto:  CD-levy
Lisää peliartikkeleitaVideopelien teemasivulla
Infobox OK       : 
Naruto: Shinobi no Sato no Jintori Kassen on Dimpsin kehittämä ja Bandain julkaisema videopeli vuodelta 2003. Se perustuu Masashi Kishimoton luomaan manga- ja animesarja Narutoon ja se seuraa sarjassa esiintynyttä Zabuza-saagaa (animen jaksot 1-19) lautapelin muodossa. Peli julkaistiin PlayStation-pelikonsolille ja se on saatavilla ainoastaan Japanissa.
Pelihahmot

Naruto Uzumaki
Sasuke Uchiha
Sakura Haruno
Kakashi Hatake
Iruka Umino
Konohamaru
Mizuki
Demon Brothers
Haku
Zabuza
Sandaime Hokage
Musi

| Musi> Tiedot |
| --- | --- |
Alue:   Indonesia
Puhujia:  3,1 miljoonaa (2000)
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet malaijilaiset kielet
ISO 639-3:  mui
 Ohje 
Musi on austronesialainen kieli, jota puhutaan Indonesiassa Sumatran saaren eteläosassa. Sitä puhuu vuoden 2000 väestönlaskennan mukaan äidinkielenään 3,1 miljoonaa ihmistä.
Kieli on lingua francan asemassa Etelä-Sumatralla, ja alueella asuvat muiden kieliryhmien edustajat opettelevat yleensä jonkin verran musia. Kirjallinen kanssakäyminen tapahtuu tavallisesti indonesiaksi, koska musille ei ole kehitetty kirjakieltä.
Musi luokitellaan malaijilaisten kielten alaryhmään ja se on läheistä sukua malaijin kielelle. ISO 639 -kielitunnusstandardissa musi katsotaan osaksi malaijin makrokieltä.
Murtosa

| Murtosa |
| --- | --- |
 Praia do Monte Branco
 lippu:  vaakuna
 Murtosa Portugalin kartalla
 Koordinaatit: 40°23′N, 8°27′W 
Valtio:  Portugali
Alue:  Centro
Ala-alue:  Baixo Vouga
Piiri:  Aveiro
Hallinto:  
 – Hallinnon tyyppi:  Kunta
 – Pormestari:  Joaquim Baptista
Pinta-ala:  
 – Kokonaispinta-ala:  73 km²
Väkiluku (2022):  10 696
 – Väestötiheys:  146,3 as./km²
 
 www.cm-murtosa.pt 
Infobox OKVirheellinen NIMI-arvo: 
Murtosa on Portugalin kunta Aveiron piirissä Centron hallintoalueella. Sen pinta-ala on noin 73 neliökilometriä ja väkiluku 10 696 (vuonna 2022). Kunnan väestötiheys on siten 146,3 asukasta neliökilometrillä.
Murtosan pormestari on sosiaalidemokraattisen puolueen Joaquim Baptista. Kunnan juhlapäivä on 8. syyskuuta.
Freguesiat

Bunheiro
Monte
Murtosa
Torreira
Aiheesta muualla

Kuvia tai muita tiedostoja aiheesta Murtosa Wikimedia Commonsissa
Viralliset sivut (portugaliksi)
Aveiron piirin kunnat
Águeda
Albergaria-a-Velha
Anadia
Arouca
Aveiro
Castelo de Paiva
Espinho
Estarreja
Ílhavo
Mealhada
Murtosa
Oliveira de Azeméis
Oliveira do Bairro
Ovar
Santa Maria da Feira
São João da Madeira
Sever do Vouga
Vagos
Vale de Cambra
NHL-kausi 1975–1976

NHL-kausi 1975–1976 oli NHL:n historian 59. kausi. Sen aikana 18 NHL-joukkuetta pelasi kukin 80 runkosarjaottelua. Stanley Cupin voitti Montreal Canadiens, joka kukisti finaalisarjassa Philadelphia Flyersin otteluvoitoin 4–0. Kyseessä oli NHL:n olemassaolon aikana Canadiensin 18. ja seuran koko historian 19. Stanley Cup -mestaruus. Samalla sai alkunsa mestaruuksien sarja, jonka aikana joukkue voitti neljä Stanley Cupia peräkkäin. 31. joulukuuta 1975 Canadiens kohtasi Montrealin Forum-hallissa Neuvostoliiton jääkiekkomaajoukkueen näytösottelussa, joka päättyi 3–3-tasapeliin.
Kaudella 1975–1976 Philadelphia Flyers onnistui voittamaan 20 kotiottelua peräkkäin, millä se nousi jakamaan NHL:n ennätystä Boston Bruinsin kanssa, joka oli pystynyt vastaavaan kotivoittojen sarjaan kaudella 1929–1930. Lopulta Detroit Red Wings rikkoi ennätyksen kaudella 2011–2012, kun se voitti 23 kotiottelua peräkkäin. Kuitenkin kyseisellä kaudella käytössä olivat tasapelitilanteet ratkaisevat rangaistuslaukauskilpailut, joita ei Bruinsin ja Flyersin ennätysten aikoihin käytetty. Ilman rangaistuslaukauskilpailuja Red Wingsin kotivoittojen sarja olisi päättynyt ensimmäiseen kotihallissa pelattuun tasapeliin, joka olisi tullut sen jälkeen, kun joukkue oli voittanut 12 kotiottelua peräkkäin. Bruins oli itse asiassa ottanut 22 kotivoittoa peräjälkeen, mutta voitoista kaksi viimeistä tuli kauden 1930–1931 alussa, siis eri kaudella kuin mistä sarja alkoi.
Runkosarjan pistepörssin kaudella 1975–1976 voitti Montreal Canadiensin hyökkääjä Guy Lafleur, joka keräsi kaikkiaan 125 tehopistettä pelaamissaan 80 ottelussa. Philadelphia Flyersia edustanut Reggie Leach puolestaan teki eniten runkosarjamaaleja, yhteensä 61 kappaletta. NHL-palkinnoista Guy Lafleurille myönnettiin Art Ross Trophyn ohella Lester B. Pearson Award, ja hänet valittiin liigan ykköstähdistöön. Hart Memorial Trophyn sai Flyersin Bobby Clarke, joka voitti myös plus/miinus-tilaston. Clarke oli mukana NHL:n ykköstähdistössä keskushyökkääjän paikalla.
Reggie Leach voitti pudotuspelien pistepörssin. Hän teki pelaamissaan 16 pudotuspeliottelussa yhteensä 24 tehopistettä, joista 19 oli maaleja ja 5 syöttöpisteitä. Suorituksiensa ansiosta Leach arvostettiin pudotuspelien arvokkaimmaksi pelaajaksi, ja hänelle myönnettiin Conn Smythe Trophy.
Runkosarja

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.
Runkosarja > Prince of Wales -konferenssi

| Adams-divisioona | O | V | H | T | Pist>  | + | − |
| --- | --- | --- | --- | --- | --- | --- | --- |
| Boston Bruins | 80 | 48 | 15 | 17 | 113 | 313 | 237 |
| Buffalo Sabres | 80 | 46 | 21 | 13 | 105 | 339 | 240 |
| Toronto Maple Leafs | 80 | 34 | 31 | 15 | 83 | 294 | 276 |
| California Golden Seals | 80 | 27 | 42 | 11 | 65 | 250 | 278 |
| Norris-divisioona | O | V | H | T | Pist>  | + | − |
| --- | --- | --- | --- | --- | --- | --- | --- |
| Montreal Canadiens | 80 | 58 | 11 | 11 | 127 | 337 | 174 |
| Los Angeles Kings | 80 | 38 | 33 | 9 | 85 | 263 | 265 |
| Pittsburgh Penguins | 80 | 35 | 33 | 12 | 82 | 339 | 303 |
| Detroit Red Wings | 80 | 26 | 44 | 10 | 62 | 226 | 300 |
| Washington Capitals | 80 | 11 | 59 | 10 | 32 | 224 | 394 |
Runkosarja > Clarence Campbell -konferenssi

| Patrick-divisioona | O | V | H | T | Pist>  | + | − |
| --- | --- | --- | --- | --- | --- | --- | --- |
| Philadelphia Flyers | 80 | 51 | 13 | 16 | 118 | 348 | 209 |
| New York Islanders | 80 | 42 | 21 | 17 | 101 | 297 | 190 |
| Atlanta Flames | 80 | 35 | 33 | 12 | 82 | 262 | 237 |
| New York Rangers | 80 | 29 | 42 | 9 | 67 | 262 | 333 |
| Smythe-divisioona | O | V | H | T | Pist>  | + | − |
| --- | --- | --- | --- | --- | --- | --- | --- |
| Chicago Black Hawks | 80 | 32 | 30 | 18 | 82 | 254 | 261 |
| Vancouver Canucks | 80 | 33 | 32 | 15 | 81 | 271 | 272 |
| St. Louis Blues | 80 | 29 | 37 | 14 | 72 | 249 | 290 |
| Minnesota North Stars | 80 | 20 | 53 | 7 | 47 | 195 | 303 |
| Kansas City Scouts | 80 | 12 | 56 | 12 | 36 | 190 | 351 |
Runkosarja > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Guy Lafleur | Montreal Canadiens | 80 | 56 | 69 | 125 | 36 |
| Bobby Clarke | Philadelphia Flyers | 76 | 30 | 89 | 119 | 136 |
| Gilbert Perreault | Buffalo Sabres | 80 | 44 | 69 | 113 | 36 |
| Bill Barber | Philadelphia Flyers | 80 | 50 | 62 | 112 | 104 |
| Pierre Larouche | Pittsburgh Penguins | 76 | 53 | 58 | 111 | 33 |
| Jean Ratelle | New York Rangers, Boston Bruins | 80 | 36 | 69 | 105 | 18 |
| Peter Mahovlich | Montreal Canadiens | 80 | 34 | 71 | 105 | 76 |
| Joseph Pronovost | Pittsburgh Penguins | 80 | 52 | 52 | 104 | 24 |
| Darryl Sittler | Toronto Maple Leafs | 79 | 41 | 59 | 100 | 90 |
| Syl Apps, Jr. | Pittsburgh Penguins | 80 | 32 | 67 | 99 | 24 |
Pudotuspelit > Pudotuspelien pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Reggie Leach | Philadelphia Flyers | 16 | 19 | 5 | 24 | 8 |
| Denis Potvin | New York Islanders | 13 | 5 | 14 | 19 | 32 |
| Guy Lafleur | Montreal Canadiens | 13 | 7 | 10 | 17 | 2 |
| Jean Ratelle | Boston Bruins | 12 | 8 | 8 | 16 | 4 |
| Bobby Clarke | Philadelphia Flyers | 16 | 2 | 14 | 16 | 28 |
| Steve Shutt | Montreal Canadiens | 13 | 7 | 8 | 15 | 2 |
| Jude Drouin | New York Islanders | 13 | 6 | 9 | 15 | 0 |
| Mel Bridgman | Philadelphia Flyers | 16 | 6 | 8 | 14 | 31 |
| Larry Goodenough | Philadelphia Flyers | 16 | 3 | 11 | 14 | 6 |
| Bill Barber | Philadelphia Flyers | 16 | 6 | 7 | 13 | 18 |
NHL-palkinnot

| --- | --- |
Prince of Wales Trophy:: Montreal Canadiens 
Clarence S. Campbell Bowl:: Philadelphia Flyers 
Art Ross Trophy:: Guy Lafleur, Montreal Canadiens 
Bill Masterton Memorial Trophy:: Rod Gilbert, New York Rangers 
Calder Memorial Trophy:: Bryan Trottier, New York Islanders 
Conn Smythe Trophy:: Reggie Leach, Philadelphia Flyers 
Hart Memorial Trophy:: Bobby Clarke, Philadelphia Flyers 
Jack Adams Award:: Don Cherry, Boston Bruins 
James Norris Memorial Trophy:: Denis Potvin, New York Islanders 
Lady Byng Memorial Trophy:: Jean Ratelle, New York Rangers / Boston Bruins 
Lester B. Pearson Award:: Guy Lafleur, Montreal Canadiens 
Vezina Trophy:: Ken Dryden, Montreal Canadiens 
Lester Patrick Trophy:: George A. Leader, Stan Mikita, Bruce A. Norris
NHL-palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
| Ken Dryden, Montreal Canadiens | maalivahti | Glenn Resch, New York Islanders |
| Brad Park, Boston Bruins | puolustaja | Guy Lapointe, Montreal Canadiens |
| Denis Potvin, New York Islanders | puolustaja | Börje Salming, Toronto Maple Leafs |
| Bobby Clarke, Philadelphia Flyers | keskushyökkääjä | Gilbert Perreault, Buffalo Sabres |
| Bill Barber, Philadelphia Flyers | vasen laitahyökkääjä | Rick Martin, Buffalo Sabres |
| Guy Lafleur, Montreal Canadiens | oikea laitahyökkääjä | Reggie Leach, Philadelphia Flyers |
Naughty by Nature

Naughty by Nature vuonna 2009.
Naughty by Nature on Grammy-palkittu yhdysvaltalainen hiphop-trio kotoisin East Orangesta, New Jerseystä. Muodostuksensa aikana, vuonna 1988, trio koostui kolmesta henkilöstä: Treach (Anthony Criss, s. 2.12.1970), entinen jäsen Vin Rock (Vincent Brown, s. 17.9.1970) ja DJ Kay Gee (Keir Gist, s. 15.9.1969).
Historia > 1980-luku

Ryhmä muodostui East Orangessa, New Jerseyssä vuonna 1988. He ilmestyivät ensimmäisen kerran musiikkikuvioihin vuonna 1989 albumillaan Independent Leaders, joka julkaistiin heidän silloisen nimensä, The New Stylen, alla. Albumi loi pienoisen hitin "Scuffin' Those Knees". Ensimmäisen albumin julkaisun jälkeen ryhmä sai mentorointia New Jerseystä myös kotoisin olevalta Queen Latifahlta ja jälkeenpäin muutti nimensä.
Historia > 2000 - nykyhetki

Nineteen Naughty Nine: A Nature's Fury  -albumin julkaisun jälkeen Kay Geen ja Treachin välille syntyi kiista koskien rahoitusta. Treach syytti Kay Geetä ryhmän rahojen tuhlailusta. Näiden erimielisyyksien johdosta DJ Kay Gee päätti erota kokoonpanosta vuoden 2000 loppupuolella. Hän alkoi kehittää omaa Divine Mill -levy-yhtiötään. Ryhmän jäljelle jääneet jäsenet Treach ja Vin Rock julkaisivat vuonna 2002 albumin nimeltään IIcons, käyttäen moninaisia eri tuottajia, mukaan lukien Da Beatminerz. Albumi kuitenkin sai viileän vastaanoton yleisöltä. Vuonna 2003 ryhmä lopetti toimintansa. Vuoden 2006 toukokuussa Kay Gee yhdistyi uudelleen Treachin kanssa, liittyen jälleen Naughty by Natureen B. B. Kingin yökerholla pidetyssä konsertissa. Huhtikuussa 2010 he julkaisivat singlen "Get to Know Me Better", jossa oli mukana räppäri Pitbull ja singlen B-puolella kappale "I Gotta Lotta". Myöhemmin vuonna 2010 he julkaisivat ryhmän ensimmäisen mixtapen nimeltään Naughty by Nature: Tha Mixtape. Vuonna 2011 ryhmä työskenteli pitkään viivästyneen seitsemännen studioalbuminsa parissa ja se julkaistiin viimein. Albumi nimeltään Anthem Inc. ilmestyi 13. joulukuuta, 2011. Albumilla oli aivan uutta materiaalia, sekä uudelleen nauhoitettuja vanhoja hittejä.
11. kesäkuuta 2011 kokoonpanosta tuli ensimmäinen hiphop -ryhmä, joka esiintyi arvostetulla Fenway Park -baseball stadiumilla. He esittivät kappaleen "Hip Hop Hooray" osana mega-poikabändi NKOTBSB:n konserttia.
Maaliskuussa 2012 New Jerseystä myös kotoisin olevasta Sugar Hill Gang ryhmästä kertovan dokumentin julkaisun jälkeen, Naughty by Nature esiintyi Asbury Parkissa, New Jerseyssä Garden State -elokufestivaaleilla.
6. toukokuuta 2013 Treach "erotti virallisesti" twittertilinsä kautta Vin Rockin Naughty by Naturesta.
Diskografia

Independent Leaders (nimellä The New Style) (1989)
Naughty by Nature (1991)
19 Naughty III (1993)
Poverty's Paradise (1995)
Nineteen Naughty Nine: A Nature's Fury (1999)
IIcons (2002)
Anthem Inc. (2011)
Palkinnot ja ehdokkuudet > Grammy Awards

| Vuosi | Ehdolla oleva työ | Palkinto | Tulos |
| --- | --- | --- | --- |
| 1992 | "O.P.P." | "paras rap -esitys duolta tai ryhmältä" | Ehdolla |
| 1994 | "Hip Hop Hooray" | "paras rap -esitys duolta tai ryhmältä" | Ehdolla |
| 1996 | Poverty's Paradise | "paras rap-albumi" | Voitto |
| 1996 | "Feel Me Flow" | "paras rap -esitys duolta tai ryhmältä" | Ehdolla |
Palkinnot ja ehdokkuudet > American Music Awards

| Vuosi | Artisti | Palkinto | Tulos |
| --- | --- | --- | --- |
| 1992 | Naughty by Nature | "suosikki uusi artisti - Rap/Hiphop" | Voitto |
| 1994 | Naughty by Nature | "suosikki Rap/Hiphop -artisti" | Ehdolla |
| 1996 | Naughty by Nature | "suosikki Rap/Hiphop -artisti" | Ehdolla |
Käännös suomeksi
Myanmarin ympäristöpolitiikka

Maanviljelyä Šanin osavaltiossa Myanmarissa.
Myanmarin ympäristöpolitiikan arkea ovat monimuotoiset ja pitkäkestoiset ongelmat, joiden ratkaisemista vaikeuttaa maan sulkeutuneisuus. Vallassa oleva sotilasjuntta rajoittaa merkittävästi kansalaisten perusoikeuksia. Rajoitukset lehdistönvapauteen, kansalaistoimintaan ja ulkomaisten tarkkailijoiden maahanpääsyyn vaikuttavat myös ympäristöpolitiikassa.
Myanmarin ympäristöpoliittisiin haasteisiin kuuluvat energiantuotannon, kuten öljyntuotannon ja suurvesivoimaloiden, vaikutukset, villieläinten salametsästys ja niistä saatavien varojen, kuten norsujen ja norsunluun salakauppa, sekä holtiton metsien käyttö. Germanwatchin Global Climate Risk Indexin mukaan Myanmar oli vuonna 2004 myös maailman maista kymmenen suurimpia ilmastoon liittyvistä luonnonmullistuksista vaurioita saaneen maan joukossa. Nargis-myrsky huhtikuussa 2008 johti laajaan riippumattomien avustusjärjestöjen tukeen Myanmarin ihmisille. Myanmar kuitenkin esti Yhdysvaltojen sotalaivojen maihin pääsyn. Satojatuhansia ihmisiä jäi kodittomaksi ja mahdollisesti ainakin osa rannikon pelloista suolaantui merivedestä.
Ympäristönsuojelu > Norsut

Myanmarissa on suuri norsukanta: 4 000–5 000 norsua. Kansainvälinen Cites-sopimus kieltää norsujen ja norsunluutavaroiden kaupan. Villieläinkauppaa valvovan Traffic-järjestön tammikuussa 2009 julkaiseman raportin mukaan Myanmarista on tulossa norsujen ja norsunluun kaupan keskus.
Ympäristönsuojelu > Padot

Ympäristöjärjestöt ovat arvostelleet sotilasjunttaa patohankkeista, muun muassa koska ne johtavat laajoihin pakkomuuttoihin.
Ympäristönsuojelu > Metsähakkuut

Juntta sallii laajoja metsähakkuita, mikä kaventaa villieläinten elintilaa.
Muhvi

Klassinen saksalaisvalmisteinen messinkimuhvi
Muhvi on erityisesti LVI-tekniikassa kahden putken välinen liitoskappale. Klassinen muhvi on valmistettu messingistä, mutta yhä useammin uudiskiinteistöissä suositaan muovimuhveja. On myös olemassa supistusmuhveja, joilla voidaan vaivatta liittää yhteen kaksi erikokoista putkea. Muhveissa on yleensä kierteet joko sisä- tai ulkopuolella sekä tiiviste liitospintojen välissä. Liitosten välissä tulee käyttää rasvaa voimakkaan kiristymisen varmistamiseksi.[lähde? ]
Valurautaisissa viemäriputkissa alettiin käyttää muhviliitoksia 1800-luvun lopulta lähtien.
Muhu Alijev

Muhu Alijev
Muhu Gimbatovitš Alijev (ven. Муху́ Гимба́тович Али́ев, s. 6. elokuuta 1940) oli Venäjän federaatioon kuuluvan Dagestanin tasavallan presidentti vuosina 2006–2010. Alijev on kansallisuudeltaan avaari ja hän on syntynyt Tanusin kylässä Hunzahin piirissä. Ennen presidentiksi valintaansa Alijev toimi Dagestanin parlamentin puhemiehenä. Dagestanin parlamentti valitsi hänet presidentiksi 20. helmikuuta 2006 Venäjän federaation presidentin Vladimir Putinin esityksestä. Alijev korvasi näin Dagestanin pitkäaikaisen johtajan Magomedali Magomedovin. Hänen seuraajakseen tuli Magomedovin poika Magomedsalam Magomedov.
| 0 | 1 | 2 | 3 |
| --- | --- | --- | --- |
|  | Edeltäjä: Magomedali Magomedov | Dagestanin presidentti 20. helmikuuta 2006 – 2010 | Seuraaja: Magomedsalam Magomedov |
Nahodkan satama

Nahodkan tavarasataman nostureita
Nahodkan öljysatamaa
Nahodkan kalastussatamaa
Nahodkan satama (ven. Порт Нахо́дка, Морской порт Нахо́дка,  (Morskoi) port Nahodka, LOCODE:RU NJK) on Venäjän Primorjen aluepiirin Nahodkan kaupungissa, Tyynenmereen kuuluvan Japaninmeren Nahodkanlahden (Zaliv Nahodka) länsiosassa  sijaitseva merkittävä merisatama.
Satama-alueeseen kuuluu erilaisia osia, joista keskeisimpiin kuuluvat tavarasatama, merikalastussatama, öljysatama ja satamahallinto. Alueella toimii myös telakka. Noin kolme kilometriä Nahodkanlahdelmassa (Buhta Nahodka) sijaitsevan tavarasataman eteläpuolella olevaan Nahodkan öljysatamaan saavat liikennöidä enintään 11,5 metrin syväyksen alukset; muut satamaosat ovat öljysatamaa matalampia.
Sataman rahtimäärät

Vuoden 2011 satamatilastojen mukaan Nahodkan satama oli Venäjän suurimpia Tyynenemeren merisatamia. Vuonna 2012 se oli rahtimäärällä mitattuna Venäjän Tyynenmeren satamista 3. suurin Sahalinin alueen Vostotšnyin ja Habarovskin aluepiirin Vaninon satamien jälkeen.
Nahodkan sataman vuosittainen rahtimäärä:
| vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 |
| --- | --- | --- | --- | --- | --- | --- | --- | --- | --- | --- |
| miljoonaa tonnia | 14,0 | 16,7 | 14,1 | 13,4 | 13,5 | 15,2 | 15,8 | 15,4 | 15,0 | 16,9 |
| vuosi | 2013 | 2014 | 2015 | 2016 | 2017 | 2018 | 2019 | 2020 | 2021 | 1-5/2022 |
| --- | --- | --- | --- | --- | --- | --- | --- | --- | --- | --- |
| miljoonaa tonnia | 18,4 | 20,7 | 21,3 | 23,3 | 24,2 | 24,3 | 25,6 | 26,8 | 26,8 | 10,3 |
Aiheesta muualla

Kuvia tai muita tiedostoja aiheesta Nahodkan satama Wikimedia Commonsissa
Nahodkan sataman pohjapiirros (venäjäksi) (morinfocenter.ru)
Venäjän federaation Primorskin aluepiirin merisatamahallinto (Arkistoitu – Internet Archive) (venäjäksi) (pma.ru)
Venäjän federaation Primorskin aluepiirin merisatamahallinnon Nahodkan haaraosasto (venäjäksi) (ampn.ru)
Nahodkan satama-aluetta Nahodkanlahden Nahodkanlahdelman äärellä. Öljysatama sijaitsee kuvan keskiosissa näkyvän niemen takana.
Muncheon

| Muncheon 문천 |
| --- | --- |
 Muncheonin sijainti Gangwonin maakunnassa
 Muncheon
 Koordinaatit: 39°16′N, 127°20′E 
Valtio:  Pohjois-Korea
Maakunta:  Gangwon
Pinta-ala:  
 – Kokonaispinta-ala:  278 km²
Väkiluku (2008):  122 934
 – Väestötiheys:  442 as./km²
Infobox OKVirheellinen NIMI-arvo: 
Muncheon (kor. 문천, hanja 文川) on kaupunki Korean demokraattisen kansantasavallan Gangwonin maakunnassa. Vuoden 2008 väestönlaskennan mukaan kaupungissa asui yhteensä 122 934 henkilöä.
Ullimin vesiputous Muncheonissa.
Joihinkin muihin Gangwonin maakunnan alueisiin verrattuna Muncheonin maasto on suhteellisen tasaista. Yli puolet kaupungista sijaitsee alueella, jonka korkeus merenpinnasta on alle 200 metriä. Maskiryǒngin vuorijono sijaitsee kaupungista lounaaseen. Kaupungin korkein kohta ok Maebongvuori (869 m). Kaupungissa vallitsee meri-ilmasto. Tammikuun keskilämpötila on -2,9 °C ja elokuun 22,9 °C. Keskimääräinen vuosittainen sadanta on 1 546 mm. Noin 66 % kaupungin pinta-alasta on metsää.
Muncheon on teollisuuskaupunki ja siellä sijaitsee kolme Pohjois-Korean tärkeintä kirjometallien sulattoa. Munphyǒngin sulatto perustettiin Japanin miehitysaikana Koreassa vuonna 1938 nimellä Wonsanin terästehdas. Tehdasta on laajennettu Korean itsenäistyttyä ja nykyisin siellä tuotetaan useita eri metalleja. Sulatto työllistää noin 7 000 henkilöä. Lähellä sijaitsee 2 500 henkilöä työllistävä 21. syyskuuta sulatto, jossa tuotetaan lyijyä, kultaa ja sinkkiä. Sinkkiä ja kultaa viedään Kiinaan ja Japaniin. Kolmas sulatto on Muncheonin sinkkisulatto.Merkittävä osuutensa paikallisesta elinkeinoelämästä on myös kalastuksella. Songjǒnin lahti koillisessa on tunnettu ostereistaan.
Myrkskog

| Myrkskog |
| --- | --- |
 Myrkskog esiintymässä 2006.
Tiedot
Toiminnassa:  1993-– 
Tyylilaji:  black metal  blackened death metal
Kotipaikka:  Norja
Laulukieli:  englanti
Infobox OKNimi-testi OK: 
Myrkskog on norjalainen metallimusiikkia soittava yhtye, joka perustettiin vuonna 1993. Yhtye on julkaissut kaksi albumia Candlelight-levy-yhtiön nimissä.
Jäsenet > Nykyinen kokoonpano

Destructhor - kitara, laulu
Secthdamon - rummut
Demariel - basso
Jäsenet > Entiset jäsenet

Master V - basso, laulu (albumilla Deathmachine)
Savant M - kitara (albumilla Deathmachine)
Diskografia

Ode til Norge – 1995 (demo)
Apocalyptic Psychotica - The Murder Tape – 1998 (Demo)
Deathmachine – 2000
Superior Massacre – 2002
Aiheesta muualla

Yhtyeen viralliset kotisivut
MotoGP-kausi 2009

MotoGP-kausi 2009 oli historian 61. ratamoottoripyöräilyn maailmanmestaruuskausi.
MotoGP-luokassa ajettiin 17 osakilpailua, pienemmissä luokissa 16. Kausi alkoi Qatarin Losailissa 12. huhtikuuta ja päättyi Espanjan Valenciassa 8. marraskuuta 2009. Alkuperäisten suunnitelmien mukaan syyskuussa piti ajaa Unkarin Grand Prix, mutta se peruttiin ennen kauden alkua Balatonringin rakennustöiden viivästyttyä sekä talousongelmien vuoksi. MotoGP-luokan mestariksi varmistui Malesian Grand Prixssa italialainen Valentino Rossi.